 Achịbishọọpụ ụka Anglịkan na mpaghara Naịja, ma bụrụkwa Bishọọpụ ụka Anglịkan na Dịọsisi Agụata bụ Most Reverend Christian Efobi, agwala ndị na-egwu okwe ndọrọ ndọrọ ọchịchị ka ha bụrụ ndị na-ekwe nkwa ha ga-emezunwu emezu ma zeere ikwe nkwa okwu ụgha. Ashịbishọọpụ Efobi kpọrọ oku a nokwuchukwu ya nke o kwuru nso nso a nụlọ ụka St. Paul nke dị nỌraeri nokpuru ọchịchị Agụata na steeti Anambra, ma kpọkuokwa ndị nọ nọkwa ọchịchị ka ha kwụsị iji ụmụ mmadụ eti epele.O kwuputara mkpa ọ dị na ndị nọgasị nọkwa ọchịchị dị iche iche kwesiri iji ohere ọma ahụ wee rụpụtagasịa ezi ọrụ ga-emetụta ọnọdụ na ọdịmma nke ụmụ mmadụ. Ọ kpọkuru ndị na-atụ akwụkwọ nAnambra ka ha jigidesie mpempe akwụkwọ ikike ha bụ voters card nke ọma, ma ghara ikwe ka mmadụ ọbụla rafuo ha, nihi na ọ bụ ya ka ha pụrụ iji wee họpụta ezi ndị ndu nwere egwu Chineke.Nihe gbasaara mmemme icheta ọgbụgba ahọ iri ise na asaa nke ala Naịjiria, Ashịbishọọpụ Efobi kọwara ya bụ mmemme dịka oge ntụgharị uche banyere ihe na-emegasị nala Naịjiria, ma kpọkuo gọọmenti etiti ka ọ ga nihu kewapụtakwuo ohere ọrụ maka ụmụ ntorobịa ala anyị.O kwuputanworo mkpa ọ dị bụ ịgbaso ụkpụrụ nwa mmadụ emegbuna nwa mmụọ ma nwa mmụọ emegbuna nwa mmadụ a kpọrọ Federal Character ninyegasị ọrụ dị iche iche a na-enye nala anyị iji wee belata ịkpọ ganị ganị dị iche iche na-ewere ọnọdụ na bụ ala. Ọ kpọkuzịkwara ụmụafọ Naịjiria ka ha were oge mmemme icheta ọgbụgba ahọ iri ise na asaa nke ala Naịjiri wee kpee ekpere maka ya bụ mba na ịdị notu ya.Nokwu nke ya, onye Ashịdikin nke Igboukwu Ashịdikinri, bụ Venerable Innocent Udechukwu kpọkuru ndị otu Kraịst ka ha jisie ike na-ahapụ ihe gara aga ma legidesie anya nọdịnihu ha, iji wee nwe ezi ọganihu na ndụ ha, maka na nkwenye ezi onye otu Kraịst bụ na ọdịnihu ga-aka mma.A nọrọ nofufe nru ahụ wee kpee usoro ekpere pụrụ iche maka ala Naịjiria na nhọpụta ahụ na-abịa nihu na steeti Anambra iji hụ na ọ gara siriri werere na otu o kwesiri. Ndị e ji okwu ha agba izu bịara ya bụ ofufe nru gụnyere maazị Robịnson Ezeilo, bụ otu onye gagoro ụlọ ọgbakọ omebe iwu steeti Anambra noge gara aga, tinyere ndị ọzọ. 